Pasteur Bizimungu

Pasteur Bizimungu (sündinud aprillis 1950) on hutu päritolu Rwanda poliitik. 

Bizimungu on kuulunud mõõdukate hutude hulka. Ta liitus tutside Isamaarindega juba siis, kui see veel Ugandas tegutses. Ta on hariduselt jurist. Ta osales muu hulgas Arusha rahuläbirääkimistel.From president to prison 

Pärast genotsiidi sai temast 19. juulil 1994 Rwanda president. 23. märtsil 2000 astus ta poliitiliste vastuolude ja vägivalla puhkemise ohu tõttu tagasi ning presidendiks sai senine asepresident Paul Kagame. 

Aastal 2000 asutas Bizimungu partei Ubuyanja, mille võimulolijad keelustasid. Teda süüdistati vaenu õhutamises, 2002. aastal määrati ta koduaresti ning 2004. aastal mõisteti talle 15-aastane vanglakaristus. Aastal 2007 andis president Kagame talle armu.

Viited

Kategooria:Rwanda presidendid
Kategooria:Sündinud 1950